cyanic-selkie/wikianc huggingface dataset:
เนเธอร์แลนด์ของฮาพส์บวร์ค
ภูมิศาสตร์
เนเธอร์แลนด์ของฮาพส์บวร์คกินอาณาเขตทั้งหมดของกลุ่มประเทศต่ำ (ในเนเธอร์แลนด์ เบลเยียม และลักเซมเบิร์กในปัจจุบัน) และจังหวัดนอร์ และปาดกาแลเกือบทั้งหมดในฝรั่งเศสปัจจุบัน ตั้งแต่ปีค.ศ. 1482 จนถึงค.ศ. 1581
โดยภายใต้การปกครองของจักรวรรดิโรมันอันศักดิ์สิทธิ์ โดยมีผู้ปกครองคือฟีลิปเลอบง ดยุกแห่งบูร์กอญระหว่างปีค.ศ. 1419-1467 จังหวัดต่างๆ ในเนเธอร์แลนด์ก็เริ่มเติบโตไปด้วยกัน ถึงแม้ว่าอดีตจะเคยอยู่ภายใต้การปกครองของทั้งอาณาจักรฝรั่งเศส และอีกส่วนภายใต้การปกครองของจักรวรรดิ ดินแดนที่เป็นรัฐบริวาร ได้แก่ ฟลานเดอร์ส อาร์ตัว และเมเคอเลิน นามูร์ ฮอลแลนด์ เซลันด์ และแอโน บราบันต์ ลิมบวร์ก และลักเซมเบิร์ก ได้ถูกปกครองแบบรัฐร่วมประมุขโดยมีกษัตริย์จากราชวงศ์วาลัว-บูร์กอญ และสภาผู้แทนราษฎร โดยมีศูนย์กลางอำนาจของราชวงศ์บูร์กอญอยู่ที่ดัชชีบราบันต์อันเป็นสถานที่ตั้งของราชสำนักในกรุงบรัสเซลส์
โอรสของดยุกฟีลิปเลอบง ชาร์ลผู้อาจหาญ (ดยุกแห่งบูร์กอญ ระหว่างปีค.ศ. 1467-1477) ยังสามารถผนวกดินแดนเกลเดอรส์ และซุทเฟิน มาครองได้และยังคาดหวังฐานันดรศักดิ์และบรรดาศักดิ์จากจักรพรรดิฟรีดริชที่ 3 ผ่านการเสกสมรสกับพระธิดา แต่ก็ล้มเหลวจึงทำให้เขาได้เริ่มก่อสงครามบูร์กอญขึ้น และสิ้นชีพลงในยุทธการน็องซี
Iridosma
Iridosma เป็นสกุลของพืชดอกที่อยู่ในวงศ์ Simaroubaceae มีเพียงสปีชีส์เดียวคือ Iridosma letestui.
ถิ่นกำเนิดของมันคือ ประเทศกาบอง
Indotristicha
Indotristicha เป็นสกุลของพืชดอกที่อยู่ในวงศ์ Podostemaceae.
ถิ่นกำเนิดของมันคือ ประเทศอินเดีย
สปีชีส์ในสกุล ได้แก่:
การประกวดเพลงยูโรวิชันปี 1962
การประกวดเพลงยูโรวิชันปี 1962 เป็นการประกวดครั้งแรกโดยจัดขึ้นที่เมืองลักเซมเบิร์ก ประเทศลักเซมเบิร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Un premier amour ขับร้องโดย Isabelle Aubret ตัวแทนจากฝรั่งเศส
การออกอากาศ
สถานีวิทยุโทรทัศน์แห่งชาติลักเซมเบิร์ก เป็นแม่ข่ายในการออกอากาศ โดยออกอากาศไปยังประเทศดังต่อไปนี้
กีฬาสกีนอร์ดิกผสมในโอลิมปิกฤดูหนาว 2022
กีฬาสกีนอร์ดิกผสมในโอลิมปิกฤดูหนาว 2022 เป็นการแข่งขันกีฬาสกีนอร์ดิกผสมจะจัดขึ้นที่ศูนย์นอร์ดิกและศูนย์ทวิกีฬาคูหยางชู กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสกีนอร์ดิกผสมทั้งหมด 3 รายการ จะจัดขึ้นระหว่างวันที่ 9 ถึง 17 กุมภาพันธ์ พ.ศ. 2565
รอบคัดเลือก
อนุญาตให้นักกีฬาเข้าร่วมแข่งขันสูงสุดได้ 55 คน ประเทศต่างๆ จะกำหนดโควตาโดยใช้ผลการจัดอันดับการแข่งขันที่จัดขึ้นระหว่างรอบคัดเลือก ตั้งแต่วันที่เดือนกรกฎาคม พ.ศ. 2563 ถึง 16 มกราคม พ.ศ. 2565
ประเทศที่เข้าร่วมแข่งขัน
''รายชื่อต่อไปนี้ถือเป็นชั่วคราว ณ วันที่ 16 สิงหาคม พ.ศ. 2564''
กลอยอินเดีย
กลอยอินเดีย (Indian Wild Yam, Hirithala ; ) เป็นกลอย (Dioscorea) ที่มีถิ่นกำเนิดในเมียนมาร์ (พม่า) และในอนุทวีปอินเดีย (อินเดีย ศรีลังกา บังคลาเทศ)
อนุกรมวิธาน
ชื่อวิทยาศาสตร์ของกลอยอินเดียเดิมเรียกว่า Dioscorea opposita ซึ่งมักสับสนกับฮ่วยซัว (กลอยจีน ซึ่งมีชื่อวิทยาศาสตร์ Dioscorea polystachya ) และมักเรียกฮ่วยซัวไม่ถูกต้องว่า Dioscorea opposita ซึ่งอาจเป็นความผิดพลาดในงานพฤกษศาสตร์ของการระบุสายพันธุ์ ปัจจุบันเป็นชื่อ Dioscorea oppositifolia ใช้เฉพาะกลอยอินเดียที่พบในอนุทวีปอินเดียเท่านั้น
ลักษณะทางพฤกษศาสตร์
เป็นไม้ลัมลุกเถาเลื้อย ใบทรงรีรูปหอก หรืออาจแปรเป็นรูปหัวใจในบางครั้ง ดอกมี 3 กลีบ ขนาดเล็กเรียงกันเป็นช่อแบบถี่ ผลเป็นฝักสามแฉก แต่ละแฉกแบน
ประมวลเรื่องปรัมปรากรีก
ประมวลเรื่องปรัมปรากรีก (ΜΥΘΟΛΟΓΊΑ ΕΛΛΗΝΙΚΉ) เป็นประมวลเรื่องปรัมปราของอารยธรรมกรีกโบราณ ซึ่งมีเนื้อหาเกี่ยวกับนิทานปรัมปราและตำนานที่เกี่ยวข้องกับเทพเจ้า, วีรบุรุษ, ธรรมชาติของโลก รวมถึงจุดกำเนิดและความสำคัญของขนบ คติและจารีตพิธีในทางศาสนาของชาวกรีกโบราณ ประมวลเรื่องปรัมปรากรีกเป็นส่วนหนึ่งของศาสนาในกรีซโบราณ นักวิชาการสมัยใหม่มักอ้างถึงและศึกษาเรื่องปรัมปราเหล่านี้ เพื่อที่จะทราบเกี่ยวกับสถาบันทางศาสนา, สถาบันทางการเมืองในกรีซโบราณ, อารยธรรมของชาวกรีก และเพื่อเพิ่มความเข้าใจในธรรมชาติของการสร้างตำนานประมวลเรื่องปรัมปราขึ้น
ประมวลเรื่องปรัมปรากรีกรวบรวมขึ้นจากเรื่องเล่าและศิลปะที่แสดงออกในวัฒนธรรมกรีก เช่น การระบายสีแจกันและของแก้บน ตำนานกรีกอธิบายถึงการถือกำเนิดของโลก และรายละเอียดของเรื่องราวในชีวิต และการผจญภัยของบรรดาเทพเจ้า เทพธิดา วีรบุรุษ วีรสตรี และสิ่งมีชีวิตในตำนานอื่น ๆ ซึ่งเรื่องราวเหล่านี้ในตอนแรกเป็นเพียงการสืบทอดผ่านบทกวีตามประเพณีมุขปาฐะเท่านั้น ซึ่งอาจสืบย้อนหลังไปได้ถึงสมัยไมนอส และสมัยไมซีนี ตั้งแต่ศตวรรษที่ 18 ก่อนค.ศ. แต่ปัจจุบันเรื่องราวปรัมปราเหล่านี้ เราทราบจากวรรณกรรมกรีกโบราณทั้งสิ้น
งานค้นพบของนักโบราณคดีเป็นแหล่งข้อมูลอย่างละเอียดของประมวลเรื่องปรัมปรากรีก เพราะมีภาพของเทพและวีรบุรุษกรีกมากมายเป็นเนื้อหาหลักอยู่ในการตกแต่งสิ่งของเครื่องใช้ต่าง ๆ ภาพเรขาคณิตบนเครื่องปั้นดินเผาในยุคศตวรรษที่ 8 ก่อนคริสตกาลแสดงให้เห็นฉากต่าง ๆ ในสงครามเมืองทรอย รวมไปถึงการผจญภัยของเฮราคลีส ในยุคต่อ ๆ มาเช่น กรีซยุคอาร์เคอิก ยุคคลาสสิก และสมัยเฮลเลนิสต์ ก็พบภาพฉากเกี่ยวกับมหากาพย์ของโฮเมอร์และตำนานปรัมปราอื่น ๆ ซึ่งช่วยเพิ่มเติมแก่หลักฐานทางวรรณกรรมที่มีอยู่
ประมวลเรื่องปรัมปรากรีกมีอิทธิพลอย่างมากต่อวัฒนธรรม ศิลปะ และวรรณกรรมของอารยธรรมตะวันตก รวมถึงมรดกและภาษาทางตะวันตกด้วย กวีและศิลปินมากมายนับแต่ยุคโบราณจนถึงปัจจุบันได้รับแรงบันดาลใจจากประมวลเรื่องปรัมปรากรีก และได้คิดค้นนัยยะร่วมสมัยกับการตีความใหม่ที่สัมพันธ์กับตำนานปรัมปราเหล่านี้
แหล่งข้อมูลของประมวลเรื่องปรัมปรากรีก
ประมวลเรื่องปรัมปรากรีกซึ่งรู้จักกันอยู่ทุกวันนี้ มีรากฐานมาจากวรรณกรรมกรีกโบราณและภาพในสื่อที่มองเห็นด้วยตาซึ่งมีอายุนับย้อนไปถึงยุคจีโอเมทริก (Geometric Style) ประมาณปีที่ 900-800 ก่อนคริสตกาล
แหล่งข้อมูลทางโบราณคดี
การค้นพบอารยธรรมไมซีนี โดยนักโบราณคดีสมัครเล่น ไฮน์ริช ชลีมาน ในศตวรรษที่ 19 และการค้นพบอารยธรรมไมนอสที่เกาะครีตโดยนักโบราณคดีชาวอังกฤษ อาร์เธอร์ อีวานส์ ในศตวรรษที่ 20 มีส่วนช่วยอธิบายเกี่ยวกับมหากาพย์ของโฮเมอร์ และให้หลักฐานรับรองทางโบราณคดีเกี่ยวกับรายละเอียดของนิทานปรัมปราหลาย ๆ เรื่อง อย่างไรก็ดีหลักฐานเหล่านี้เป็นหลักฐานสิ่งปลูกสร้างและอนุสาวรีย์เป็นส่วนใหญ่ เนื่องจากสมัยนั้นยังไม่มีการใช้ตัวอักษรเขียนเพื่อจดบันทึกเรื่องราว และแผ่นจารึกไลเนียร์บีที่ขุดพบ ก็เป็นเพียงบันทึกเกี่ยวกับคลังเก็บสินค้าเท่านั้น
การตกแต่งด้วยลวดลายเราขาคณิตบนเครื่องปั้นดินเผาสมัยศตวรรษที่ 8 ก่อนค.ศ. แสดงภาพเนื้อเรื่องของวัฎมหากาพย์กรุงทรอย และการผจญภัยของเฮราคลีส การแสดงออกเชิงประจักษ์ของเรื่องราวปรัมปราเหล่านี้มีความสำคัญสองประการ ประการแรก ตำนานปรัมปราส่วนใหญ่ปรากฏอยู่บนเครื่องปั้นดินเผารูปเขียนสี ก่อนที่จะมีหลักฐานทางวรรณคดีนานหลายศตวรรษ ยกตัวอย่างเช่น ในกรณีของวีรกรรมสิบสองประการของเฮราคลีส มีแค่การผจญสุนัขปีศาจเคเบรอสเท่านั้นที่มีบันทึกไว้ในวรรณกรรมร่วมสมัย ประการที่สอง แหล่งข้อมูลเชิงประจักษ์บางครั้งแสดงรายละเอียด หรือฉากของเรื่องราวในตำนานที่ไม่ปรากฏอยู่ในแหล่งข้อมูลทางวรรณคดีใด ๆ เลย ในสมัยอาร์เคอิก (ปีที่ 750-500 ก่อนค.ศ.), สมัยคลาสสิก (ปีที่ 480-323 ก่อนค.ศ.), และสมัยเฮลเลนิสติก (ปีที่ 323-146 ก่อนค.ศ.) หลักฐานเชิงประจักษ์เหล่านี้มีบทบาทในการสนับสนุนและเพิ่มเติมหลักฐานทางวรรณคดี
แหล่งข้อมูลในทางวรรณกรรม
การปูพื้นหลังเกี่ยวกับตำนานประมวลเรื่องปรัมปรามีบทบาทอย่างมากกับวรรณกรรมกรีกโบราณในทุกสาขา ถึงกระนั้น หนังสือตำนานปรัมปราเพียงเล่มเดียวที่เหลือรอดมาจากยุคกรีกโบราณ ก็คือ Library หรือ บิบลิโอเธกา (Bibliotheca) ของอพอลโลดอรัสตัวปลอม งานชิ้นนี้พยายามหาข้อยุติในความขัดแย้งกันระหว่างเรื่องเล่าต่าง ๆ ของบทกวีมากมาย และพยายามเรียบเรียงออกมาเป็นตำนานเทพเจ้าและวีรบุรุษกรีกในยุคดั้งเดิม อพอลโลดอรัสแห่งเอเธนส์มีชีวิตในช่วงปีที่ 180-125 ก่อนคริสตกาล และเขียนเรื่องราวเหล่านี้ขึ้นหลายชิ้น งานเขียนของเขาอาจจัดเป็นชุดที่ต่อเนื่องกัน แต่ "Library" นั้นเกี่ยวข้องกับเหตุการณ์ที่เกิดขึ้นหลังการเสียชีวิตของเขาเป็นเวลานาน ดังนั้นมันจึงได้ชื่อว่าเป็นของอพอลโลดอรัสเทียม
ในบรรดาแหล่งข้อมูลที่เก่าแก่ที่สุด มีบทกวีมหากาพย์ของโฮเมอร์ สองเรื่อง คือ อีเลียด และ โอดิสซีย์ นอกจากนี้ยังมีกวีรายอื่นอีกที่ช่วยเติมเต็ม "วัฏมหากาพย์" ทว่าในภายหลังต่างสูญหายไปเกือบหมด บทกวีเหล่านี้มักเรียกกันว่า "เพลงสวดของโฮเมอร์" (Homeric Hymns) แต่อันที่จริงไม่ได้มีความเกี่ยวข้องใด ๆ กับโฮเมอร์เลย มันเป็นบทสวดสรรเสริญที่สืบทอดมาแต่ยุคบทกวีไลริค (Lyric Poetry) เฮสิโอดซึ่งน่าจะเป็นกวีร่วมสมัยกับโฮเมอร์ ได้เขียนเรื่องเกี่ยวกับตำนานกรีกที่เก่าแก่ที่สุดไว้ในผลงานชื่อ ธีออโกนี (เทวพงศาวดาร) โดยมีเนื้อหาเกี่ยวกับการสร้างโลก พงศาวดารการกำเนิดของเทพเจ้าต่าง ๆ ตลอดจนพงศาวลีที่มีรายละเอียดสูง มีนิทานพื้นบ้าน และตำนานเกี่ยวกับจุดกำเนิดของสิ่งต่าง ๆ ในงานเขียนของเฮสิโอดอีกเรื่องคือ งานและวัน (Works and Days) ซึ่งเป็นบทกวีสั่งสอนเกี่ยวกับชีวิตในไร่ ได้รวมเอาตำนานเกี่ยวกับโพรมีเทียส แพนดอรา และยุคทั้งห้าของมนุษยชาติเอาไว้ด้วย ผู้ประพันธ์ได้แนะนำวิธีที่ดีที่สุดในการประสบความสำเร็จในโลกอันแสนอันตราย ซึ่งยิ่งถูกทำให้เป็นอันตรายมากขึ้นโดยพวกเทพนั่นเอง
บทกวีประกอบเสียงพิณ (lyric poetry) มักจะนำเนื้อเรื่องมาจากตำนาน แต่วิธีการเล่าจะมีเนื้อหาน้อยกว่าและค่อนข้างคลุมเครือกว่า กวีเพลงของกรีกซึ่งรวมไปถึง พินดาร์, แบคคิลิดีส (Bacchylides), ไซโมนิดีส (Simonides of Ceos) และกวีท้องทุ่ง (bucolic poet) หรือพาสโตรัล เช่น ธีโอคริตัส (Theocritus) และ ไบออนแห่งสเมอร์นา (Bion of Smyrna) มักรวมเอาเหตุการณ์เหนือธรรมชาติของแต่ละคนเข้าไปด้วย นอกจากนี้ นิทานประมวลเรื่องปรัมปรายังเป็นแกนกลางของศิลปะการละครในเอเธนส์ยุคคลาสสิก นักเขียนบทละครโศกนาฏกรรม เช่น เอสคิลัส, โซโฟคลีส, และ ยูริพิดีส ใช้พล็อตเรื่องส่วนใหญ่จากตำนานในยุคแห่งวีรบุรุษและสงครามเมืองทรอย เรื่องราวโศกนาฏกรรมที่สำคัญ ๆ (เช่น อะกาเมมนอนกับลูก ๆ, อีดิปัส, เจสัน, เมเดีย, ฯลฯ) ก็ถูกเล่าผ่านละครโศกนาฏกรรมของกวีที่สำคัญเหล่านี้ จนกลายเป็นเวอร์ชันที่ยอมรับกันเป็นมาตรฐาน อริสโตฟานีส นักเขียนบทละครตลกขบขันยังใช้ตำนานเหล่านี้ในงานบทละครเรื่อง วิหก (The Birds) และ กบ (The Frogs)
นักประวัติศาสตร์ เฮโรโดตัส และ ดิโอดอรัส ซิคุลัส กับนักภูมิศาสตร์ เปาซาเนีย และ สตราโบ ซึ่งเดินทางไปทั่วแผ่นดินกรีกและบันทึกเรื่องราวต่าง ๆ ที่ได้ยิน ได้ให้ข้อมูลจำนวนมากเกี่ยวกับตำนานและเรื่องเล่าของท้องถิ่น โดยมักจะเป็นเวอร์ชันที่ต่างออกไปและไม่ค่อยเป็นที่รู้จัก โดยเฉพาะเฮรอโดตัสนั้นเที่ยวค้นหาประเพณีต่าง ๆ ที่ตนพบเจอและพบรากฐานทางประวัติศาสตร์หรือตำนานปรัมปราอยู่ในการเผชิญหน้าระหว่างกรีกกับประเทศตะวันออก เฮรอโดตัสพยายามจะนำต้นกำเนิดต่าง ๆ เหล่านี้ที่มาจากต้นกำเนิดวัฒนธรรมที่แตกต่างกันมาผสมผสานเข้าด้วยกัน
บทกวีในยุคเฮลเลนิสติกและยุคโรมันโบราณล้วนมีต้นกำเนิดในฐานะวรรณกรรมมากกว่าที่จะเป็นพิธีกรรมทางศาสนา ถึงกระนั้นมันก็ยังบรรจุรายละเอียดสำคัญมากมาย ซึ่งอาจจะสูญหายไปหมดแล้ว บทกวีจำพวกนี้รวมถึงงานต่าง ๆ ต่อไปนี้คือ
สันนิษฐานของที่มาของประมวลเรื่องปรัมปรากรีก-โรมัน
อาจเป็นเพราะชาวกรีกโบราณพยายามหาคำตอบให้กับตัวเองว่าทำไมฟ้าร้อง ฟ้าผ่า หรือเหตุใดจึงมีเสียงสะท้อนจากถ้ำเมื่อเราส่งเสียง หรือ ฯลฯ นั่นเพราะความกลัวปรากฏการณ์ธรรมชาติจึงพยายามหาเหตุผลและชาวกรีกชอบฟังนิทานเรื่องเล่าปรัมปรา ชอบแต่งโคลงกลอน จึงรักการขับลำนำและดีดพิณคลอไปด้วยจึงทำให้การขับลำนำเป็นที่นิยม เล่ากันว่าโฮเมอร์ (Homer) ก็เป็นนักขับลำนำชั้นยอดคนหนึ่งของกรีก ใคร ๆ ก็รักน้ำเสียงการเล่านิทานของเขา แรกเริ่มเทวตำนานเป็นบทกลอนที่ท่องจำกันมาเป็นรุ่น ๆ ต่อมามีการบันทึกเป็นลายลักษณ์อักษร เราจึงไม่ทราบแน่ชัดว่าใครเป็นผู้แต่งประมวลเรื่องปรัมปรา บ้างก็ว่า โฮเมอร์ เป็นผู้แต่ง อีเลียด (Iliad) บ้างก็ว่าแค่รวบรวม บ้างก็ว่ากวีกรีกนาม เฮสิโอด (Hesiod) เป็นผู้แต่ง ส่วนโอวิด (Ovid) กวีชาวโรมันก็เล่าถึงเทวตำนานแต่ใช้ชื่อตัวละครต่างกัน เล่มของโอวิดจะเล่าได้พิสดารกว่าของนักเขียนคนอื่น
ต้นกำเนิดของโลกและของเทพเจ้า
ตำนานปรัมปราว่าด้วยต้นกำเนิด หรือการสร้างโลก คือความพยายามที่จะอธิบายต้นกำเนิดของสรรพสิ่งในภาษาของมนุษย์ แบบฉบับที่ได้รับการยอมรับมากที่สุดเป็นบทประพันธ์ของเฮสิโอด ได้แก่ ธีออโกนี (Theogony: เทวพงศาวดาร) เฮสิโอดเริ่มบรรยายตั้งแต่ เคออส หรือความว่างเปล่าไร้ก้นบึ้ง จากความว่างเปล่านั้นก็เกิด ไกอา (โลก) และเทพยุคดึกดำบรรพ์อื่น ๆ ได้แก่ เอรอส (ความรัก), ทาร์ทารัส (ก้นบึ้ง), และเอเรบัส (เงาและความมืดมิด) ไกอาให้กำเนิดยูเรนัส (โดยไม่มีความช่วยเหลือจากเพศชาย) ผู้ซึ่งเข้ามีสัมพันธ์กับเธอ จากการอยู่ร่วมกันนั้นก่อให้เกิด ไทแทน พวกแรกสุด เป็นเพศชาย 6 ตน: คอยอัส (Coeus), ไครอัส (Crius), โครนัส (Cronus), ไฮเพเรียน (Hyperion), ไอแอพิตัส (Iapetus), และ โอซีอานัส (Oceanus)
เปิงมาง กลองผีหนังมนุษย์
เปิงมาง กลองผีหนังมนุษย์ เป็นภาพยนตร์ไทยผลิตโดย พระนครฟิล์ม เริ่มฉาย 19 เมษายน พ.ศ. 2550
เนื้อเรื่องย่อ
พิง หนุ่มที่มีใจรักในเสียงดนตรี ออกจากราชการ มาฝากตัวเป็นลูกศิษย์ ครูด้วง เจ้าของสำนักปี่พาทย์ในจังหวัดปทุมธานี ซึ่งมีเรื่องเล่าสืบต่อกันมา ถึงกลองเปิงมางศักดิ์สิทธิ์ที่ชาวสำนักใช้กราบไหว้บูชามาช้านาน และเรื่องการตายของลูกวงที่คิดทรยศ พิงมาเพื่อศึกษาร่ำเรียนวิชาเปิงมางตามที่บรรพบุรุษของพิงได้สั่งเสียไว้ก่อนตาย พิงได้พบกับหญิงสาวนางหนึ่งที่ชอบทำตัวลึกลับ เธอชื่อ ทิพย์ ตลอดเวลาพิงและทิพย์พบกันในเวลากลางคืน และสร้างสัมพันธ์ที่ดีร่วมกันจนเกิดเป็นความรัก
ปลัดเหมือน นักเลงปี่พาทย์ผู้มีอาคม ที่ปรากฏตัววางแผนทำลายสำนักครูด้วง และหวังแย่งชิงเปิงมางศักดิ์สิทธิ์เพื่อให้ตัวเองได้เป็นที่หนึ่งในด้านดนตรีไทย ปลัดเหมือนใช้เงินหว่านล้อมจนลูกวงของครูด้วง หลายคนสับสนและทรยศย้ายสำนักไปอยู่กับปลัดเหมือน แต่ในที่สุดพวกลูกวงเหล่านี้ก็พบจุดจบอย่างสยดสยอง ต่อมาปลัดเหมือนก็กระทำการล้มครูด้วงจนสำเร็จ และ แย่งชิงเปิงมางศักดิ์สิทธิ์ไปได้
ทิพย์หายตัวไป ครูด้วงขอให้พิงสืบทอดวงต่อไป และเล่าความจริงว่า เปิงมางศักดิ์สิทธิ์นั้นได้ถูกสร้างมาจากผิวหนังของหญิงสาวคนหนึ่งชื่อทิพย์ ทำให้พิงรู้ว่าการตายของพวกลูกวงเป็นฝีมือของทิพย์ พิงเป็นคนเดียวที่จะกุมชะตาสำนักนี้ต่อไป หลายปีต่อมา พิงกลายเป็น ครูพิง ซึ่งตอนนี้ชราลงและพิงเห็นนางรําคนนึงรําจึงนึกถึงตอนที่เจอทิพย์และเมื่อการแสดงจบลง พิง ก็ได้เสียชีวิตด้วยวัยชราภาพ
ริซะโกะ ซุงะยะ
ริซะโกะ ซุงะยะ เป็นนักร้องวัยรุ่น และสมาชิกของ Hello! Project Kids เกิด 4 เมษายน พ.ศ. 2537 ที่จังหวัดคานางาวะ ได้ผ่านการคัดเลือกเข้าเป็น H!P Kids และเริ่มผลงานชิ้นแรกของเธอในวงการแสดงเมื่ออายุ 8 ขวบในเดือนมิถุนายน ปี พ.ศ. 2545
หลังจากงานชิ้นแรกของเธอเพียงไม่นาน ผลงานของเธอปรากฏอีกครั้งโดยแสดงนำในละครซีรีส์แนว controversial comedy drama (ละครชีวิตที่มีปมขัดแย้ง แทรกมุขขบขัน) เรื่อง "Shonan Kawarayane Monogatari" (พ.ศ. 2545) โดยรับบทเป็นเด็กน้อยผู้มีนิสัยลึกลับ (mysterious little girl) ชื่อ Siiko และในปีเดียวกันนั้นเอง เธอก็ได้มีส่วนร่วม แสดงหนังเรื่อง "Minimoni Ja Movie, Okashina Daibouken" พร้อมกับเด็กอีก 3 คนจาก H!P Kids ร่วมงานกับ มาริ ยางูจิ และ มินิโมนิ ใน "Hello Kids", มิกิ ฟูจิโมโตะ กับ อายะ มัตสึอุระ ในการแสดงร้องเพลงสด และ ริกะ อิชิกาวะ ในโฆษณาทีวี ระหว่างนั้นเอง เธอได้ผ่านการคัดเลือกให้แสดงหนังเรื่อง "Hotaru no Hoshi" และยังได้เดินบนพรมแดง ในงานเทศกาลภาพยนตร์นานาชาติโตเกียว ปี 2003 มาแล้ว
ขณะที่งานด้านนักแสดงของเธอประสบความสำเร็จก้าวหน้าไปด้วยดีนั้น ริซาโกะก็ได้ถูกคัดเลือกให้เป็นหนึ่งใน เบอร์รีซ์โคโบ กลุ่มย่อยใหม่ของ Hello! Project ในเดือนมกราคมปี พ.ศ. 2547 เธอทุ่มเวลาส่วนมากในปีนั้นของเธอไปกับเบอร์รีซ์โคโบ ซึ่งกลุ่มเบอร์รี่ซ์นี้ได้ออกผลงานมาแล้วถึง 5 single กับอีก 1 อัลบั้ม ในเวลาเพียง 9 เดือนแรก
ปัจจุบัน (พ.ศ. 2549) ริซาโกะและกลุ่มเบอร์รี่ซ์ ยังคงได้รับความนิยมเพิ่มมากขึ้นอย่างต่อเนื่องและรวดเร็ว
เครือข่าย 19 กันยา ต้านรัฐประหาร
เครือข่าย 19 กันยา ต้านรัฐประหาร เกิดขึ้นจากการรวมตัวของนักศึกษา นักกิจกรรม และนักเคลื่อนไหวที่ไม่เห็นด้วยกับการก่อรัฐประหารโดยคณะรัฐประหารที่เรียกตัวเองว่า คณะปฏิรูปการปกครองในระบอบประชาธิปไตยอันมีพระมหากษัตริย์เป็นประมุข การเกิดขึ้นของเครือข่าย เริ่มจากการประชุมกันของนักกิจกรรม(รุ่นใหม่) และนักศึกษาประมาณ 70-80 ในวันที่ 20 กันยายน (หนึ่งวันหลังการต้านรัฐประหาร) ผ่านการบอกข่าวตามเครือข่ายและองค์กรของตัวเอง มีจำนวนหนึ่งที่เป็นปัจเจกไม่ได้สังกัดเครือข่ายอะไร แต่ส่วนใหญ่เป็นนักศึกษาและนักกิจกรรมที่ทำงานอย่างต่อเนื่องและอาจจะเรียกได้ว่าเป็นกลุ่มที่มีความก้าวหน้าทางการเมืองกลุ่มหนึ่งในภาคประชาชนไทย สมาชิกส่วนใหญ่ได้มีการทำงานร่วมกันมาก่อน หลายๆส่วนได้ทำงานร่วมกันในองค์กรพัฒนาเอกชน และได้รณรงค์ร่วมกันในหลายๆ ครั้ง เครือข่ายต้องการสร้างพื้นที่ทางการเมืองให้สำหรับคนที่มีความเห็นต่างจากการก่อรัฐประหาร มุมมองในสังคมไทยไม่ได้มีแค่ “เอารัฐประหาร ไม่เอาทักษิณ” หรือ “เอาทักษิณ ไม่เอารัฐประหาร” และเนื่องจากการก่อรัฐประหารเป็นการแสดงทัศนะว่าประชาชนไม่สามารถเปลี่ยนแปลงอะไรได้เอง ไม่สามารถตัดสินใจอนาคตของตัวเองได้ พลังประชาชนไม่มีค่า แต่กลับต้องพึ่งทหารหรือ “พระเอกขี่ม้าขาว” ในการแก้ไขปัญหาวิกฤติอะไร ประเทศไทยได้ผ่านรัฐประหารมาแล้วเป็นเวลาหลายสิบครั้ง ถ้าการก่อรัฐประหารครั้งนี้ได้รับการตอบรับ ครั้งต่อไปเมื่อมีวิกฤติทหารก็สามารถสร้างความชอบธรรมโดยก่อรัฐประหารได้อีกในอนาคต อีกทั้งการรัฐประหารครั้งนี้ได้มีการเกิดขึ้นของวัฒนธรรมความรุนแรงที่ไม่คำนึงถึง “หลักการ” ทางประชาธิปไตย เช่น กลุ่มที่ ยอมรับการละเมิดสิทธิมนุษยชนและการทำผิดกฎหมายตามหลักสากลต่างๆ ยอมรับการปิดวิทยุชุมชนที่ภาคเหนือกว่า 300 สถานี ยอมรับการกักขังอดีตรัฐมนตรีในรัฐบาลทักษิณ
จุดยืนของเครือข่ายฯ
จุดยืนร่วมกันของเครือข่ายฯ
ผู้ประสานงาน ชุดที่ 2
หมายเหตุ มี โชติศักดิ์ อ่อนสูง เป็นเลขานุการเครือข่ายฯ
ลินเนจ 2
ลินเนจ ทู (อังกฤษ: Lineage II, เกาหลี: 리니지 2) เป็นเกมแบบ MMORPG สร้างโดยบริษัท NCsoft ของประเทศเกาหลีใต้ เป็นเกมออนไลน์ 3 มิติ ที่ใช้เอนจินเกม อันเรียล เอนจิน 2.5 ของบริษัท อิพิค เกม (Epic Game) เปิดให้บริการในไทยวันที่ 23 กุมภาพันธ์ พ.ศ. 2548 โดยทรู คอร์ปอเรชั่น
ระบบเกม
เกมมีลักษณะเหมือน MMORPG ทั่วๆ ไป โดยที่ผู้เล่นจะสามารถบังคับตัวละครที่สร้างมาจากเผ่าพันธุ์ต่างๆ ที่มีให้เลือกในเกม 6 เผ่าพันธุ์ (หัวข้อด้านล่าง) และทำการบังคับตัวละครเพื่อต่อสู้กับศัตรูต่างๆ ในพื้นที่เปิดกว้างของเกม โดยจะได้รับค่าประสบการณ์ เพื่อใช้ในการเพิ่มระดับเลเวลของตัวละครผู้เล่นให้สูงยิ่งๆ ขึ้นไป และได้รับเงินในเกม (หน่วยเป็นเอเดนา) สำหรับซื้อหาอาวุธและอุปกรณ์ป้องกันต่างๆ สำหรับเพิ่มความแข็งแกร่งให้กับตัวละครของผู้เล่นเอง พร้อมกับพบเจอกับผู้เล่นคนอื่นๆ และกิจกรรมต่างๆ ที่ถูกจัดขึ้นมาในเกม
เนื้อเรื่อง
นานมาแล้วก่อนที่โลกจะถือกำเนิดขึ้น ได้เกิดการระเบิดครั้งใหญ่ของสุริยะจักรวาล การระเบิดครั้งนั้นแรงระเบิดได้แยกออกเป็นสองส่วนคือขาวกับดำ และก่อให้เกิดเทพีแห่งความสว่างนามไอน์ฮัดซัด และเทพเจ้าแห่งความมืดนามกรังคายน์ สะเก็ดระเบิดที่กระเด็นออกมาได้ตกลงมากลายเป็นผืนแผ่นดิน พลังงานที่เกิดจากการระเบิดก็ได้กลายมาเป็นอากาศและพลังเวทย์ในเวลาต่อมา ท้ายที่สุดสิ่งมีชีวิตเผ่าแรกนามยักษ์ก็ถือกำเนิด และตั้งสัจจะจะเป็นผู้ปกครองดินแดนนี้ต่อไป เพื่อที่จะให้โลกนี้เติมเต็มมากกว่าเดิม ไอน์ฮัดซัดจึงได้ให้ลูกๆ ของตนคือ ชิลเลน, พากรีโอ, มาเฟอร์ และไซน์ฮา แบ่งพลังธาตุของตนออกมาสร้างสิ่งมีชีวิต ชิลเลนที่ได้แบ่งพลังน้ำออกมาทำให้เกิดเผ่าเอลฟ์ พากรีโอที่ได้แบ่งพลังแห่งไฟออกมาทำให้เกิดเผ่าออร์ค มาเฟอร์ที่ได้แบ่งแห่งดินออกมาทำให้เกิดเผ่าดวอร์ฟ และไซน์ฮาที่ได้แบ่งพลังแห่งลมออกมาก็ทำให้เกิดพวกแฟร์รี่ หรืออีเธอร์เรีย สิ่งมีชีวิตที่เกิดขึ้นทั้งหมดนี้ ล้วนก็อยู่ในความปกครองของพวกยักษ์ทั้งสิ้น
กรังคายน์ที่ทนเห็นไอน์ฮัดซัดสร้างสิ่งมีชีวิตและเนรมิตโลกใบนี้อย่างมีความสุขก็เกิดความอิจฉา และอยากสร้างสิ่งมีชีวิตของตนบ้าง จึงได้ออกไปขอพลังจากชิลเลน ชิลเลนที่ไม่มีพลังเหลืออยู่และรอฟื้นพลังอยู่นั้น ได้มอบพลังน้ำที่เสียแล้วให้กับกรังคายน์ กรังคายน์พอใจและออกไปขอพลังจากลูกคนอื่นๆ ต่อ พากรีโอ มาเฟอร์ และไซน์ฮาที่อยู่ในสภาพเดียวกับชิลเลน ก็ได้มอบพลังไฟที่มอดดับ ดินที่แห้งแล้ง และลมที่ไม่เคลื่อนไหวให้ กรังคายน์ยิ้มและพอใจกับพลังที่ตนได้มา จึงเริ่มสรรค์สร้างสิ่งมีชีวิตที่ตนคิดว่าเก่งกาจที่สุด ฉลาดที่สุด และแข็งแรงที่สุดขึ้นมา แต่ทว่าความหวังนั้นกลับไม่เป็นผล สิ่งที่กรังคายน์สร้างขึ้นมานั้น กลับไร้ความสามารถ ทำอะไรก็ไม่เป็น พลังก็ไม่มี สิ่งนั้นถูกขนานนามว่ามนุษย์ กรังคายน์ไม่ใยดีต่อสิ่งที่เขาสร้างขึ้น เมื่อชนเผ่าอื่นต่างอ้อนวอนต่อไอน์ฮัดซัด เพราะทนเห็นการกระทำของพวกมนุษย์ไม่ไหว พวกมนุษย์จึงถูกไอน์ฮัดซัดนำไปขังไว้ที่เกาะพูดได้
และแล้วลางร้ายก็ถือกำเนิดเมื่อชิลเลนบุตรสาวคนโต ไปมีความสัมพันธ์อันลึกซึ้งและมีลูกกับกับกรังคายน์ผู้เป็นบิดาของตน ความที่รู้ไปถึงหูของไอน์ฮัดซัดก็ทำให้นางโกรธมาก และก็ได้ไล่ชิลเลนออกจากการเป็นเทพีแห่งน้ำ และเนรเทศให้ลงมาอยู่บนโลกมนุษย์ ชิลเลนที่หนีมาอยู่กลางป่า และตกอยู่ในความสิ้นหวัง คำสาป และความเคียดแค้นต่อไอน์ฮัดซัดและกรังคายน์ จนในที่สุดก็ได้กำเนิดปีศาจร้ายออกมา ต่อมานางก็ได้ส่งเหล่าปีศาจที่ตนให้กำเนิดมาเข้าสู่สงครามกับเทพ แต่ท้ายสุดก็ต้องเป็นฝ่ายแพ้ ชิลเลนที่ตกอยู่ในความเศร้าเสียใจอย่างหนักเพราะสูญเสียลูกๆ และความสิ้นหวังต่อการพ่ายแพ้ก็ได้พบกับสิ่งที่เรียกว่า "ความตาย" นางจึงตัดสินใจสร้างโลกแห่งความตายขึ้น โดยคนที่ตายจากเรื่องนี้ดวงวิญญาณจะไม่ดับสูญ แต่จะถูกอัญเชิญมาให้อยู่ในโลกที่ชิลเลนสร้างขึ้น
ชิลเลนเลือกที่จะใช้งานพวกยักษ์ จึงได้ให้พวกยักษ์ลอบเข้าไปขโมยพลังของไอน์ฮัดซัดออกมา โดยหารู้ไม่ว่านั่นคือแผนหลอกใช้พวกยักษ์ ในที่สุดพวกยักษ์ก็ทำได้สำเร็จ แต่ก็กลับทำให้เผ่ายักษ์สูญสิ้น ท้ายที่สุดสัญชาตญาณของเทพแห่งการทำลายล้างก็ตื่นขึ้นภายในตัวของชิลเลน เพื่อให้โลกปัจจุบันถึงกาลอวสาน นางจึงเริ่มทำลายโลกโดยการอุทิศตัวให้กับแรงกระตุ้นอย่างรุนแรงที่อยู่ในตัวเอง แต่ทว่าการเคลื่อนไหวนี้ถูกสกัดกั้นจากไอน์ฮัดซัดที่ไม่ต้องการให้โลกที่นางสร้างขึ้นถูกทำลายลงไป จึงได้ใช้พลังเกือบทั้งหมดผนึกชิลเลนเอาไว้ แต่ในกระบวนการดังกล่าวไอน์ฮัดซัดได้เพิ่มพลังของเทพเจ้าผ่านเทวดาอนาคิม และได้ติดต่อกับชูไนมานเพื่อต่อต้านลีลิม อันเป็นอำนาจของชิลเลน ผลคือชิลเลนถูกผนึก และทำให้เชื้อสายของชูไนมานมีพลังควบคุมผนึกของชิลเลนด้วย แต่ทันทีที่ชูไนมานตาย พลังที่ควบคุมผนึกก็เริ่มลดลง ซึ่งเป็นเพราะมนุษย์ที่อยากได้พลังของเทพเจ้ามาครอบครองด้วยเช่นกันนั่นเอง
ท้ายสุดผนึก 4 ใน 7 ก็ถูกปลดได้สำเร็จ และเมื่อเกิดความถึงผนึกที่ 5 ก็ทำให้ชิลเลนตื่นขึ้นอีกครั้ง เมื่อฟื้นสติได้ชิลเลนก็มุ่งมั่นหาวิธีปลดผนึกที่บรรจุวิญญาณของตัวเอง แต่ก่อนที่จะปลดได้ก็ต้องอาศัยพลังมืดจำนวนมากเพื่อฟื้นพลังให้แข็งแกร่งพอที่จะกำจัดพลังของไอน์ฮัดซัดที่บดบังผนึกเอาไว้ให้ได้ก่อน และนั่นหมายความต้องจะต้องมีการ "บูชายัญครั้งใหญ่" เกิดขึ้น โดยนางได้ใช้เหล่าผู้ติดตามเป็นเครื่องสังเวย และก่อให้เกิดดวงจันทร์แห่งชิลเลนขึ้น ทั่วทั้งดินแดนเอลมอร์อาเดนต่างตื่นเต้นกับการปรากฏของดวงจันทร์แห่งชิลเลน และความหวาดกลัว ท้องฟ้าที่ถูกครอบคลุมด้วยแสงสีเลือด ราชาแห่งอาเดนจึงได้สั่งให้ตรวจสอบเรื่องราวของชิลเลน และยังได้จัดตั้งกองกำลังเพื่อต่อต้านอำนาจของชิลเลน แต่เขาที่ยืนอยู่ในด้านตรงข้ามกับเทพเจ้า เขารู้ดีว่าการกระทำต่างๆ ก็เปล่าประโยชน์
และแล้วไอน์โฮบาร์ตก็มาหาเขาในขณะที่เขากำลังตกอยู่ในความกังวล โดยกล่าวว่าหากมีพลังของยักษ์ที่แสดงฝีมือเอาไว้ในสงครามกับเหล่าเทพในอดีต และหากบุคคลที่รับพลังนั้นได้ปรากฏก็สามารถหยุดยั้งการล่มสลายของโลกนี้ได้
เผ่าพันธุ์ที่สามารถเลือกเล่นได้
ประกอบไปด้วย 7 เผ่าพันธุ์ ที่ผู้เล่นสามารถเลือกเล่นได้เมื่อเริ่มสร้างตัวละครใหม่ในเกม
Indomelothria
Indomelothria เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดของมันคือ อินโดจีน ถึงตะวันตก มาเลเซีย
สปีชีส์ในสกุล ได้แก่:
ภคิน ปริศนานันทกุล
ภคิน ปริศนานันทกุล เป็นอดีตสมาชิกสภาผู้แทนราษฎรจังหวัดอ่างทอง และเป็นบุตรชายของนายสมศักดิ์ ปริศนานันทกุล
ประวัติ
ภคิน ปริศนานันทกุล (ชื่อเล่น : เชน) เกิดเมื่อวันที่ 26 พฤศจิกายน พ.ศ. 2526 ที่อำเภอป่าโมก จังหวัดอ่างทอง เป็นบุตรของนายสมศักดิ์ ปริศนานันทกุล อดีตรองหัวหน้าพรรคชาติไทยและอดีตรัฐมนตรีว่าการกระทรวงศึกษาธิการ กับนางรวีวรรณ ปริศนานันทกุล (สกุลเดิม : ฉัตรบริรักษ์) สำเร็จการศึกษาระดับปริญญาตรี สาขาเศรษฐศาสตร์ จากคณะเศรษฐศาสตร์ มหาวิทยาลัยธรรมศาสตร์ และปริญญาโท สาขาการเมืองการปกครองสำหรับนักบริหาร จากมหาวิทยาลัยเดียวกัน
การทำงาน
ภคิน ปริศนานันทกุล ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดอ่างทอง เมื่อปี พ.ศ. 2550 ในนามพรรคชาติไทย และได้รับเลือกตั้งเป็นสมัยแรก
ในปี พ.ศ. 2561 เขาได้ย้ายไปสังกัดพรรคภูมิใจไทย
รายชื่อประธานยูฟ่า
ที่คือรายชื่อประธานยูฟ่า องค์กรกีฬาฟุตบอลในยุโรป
ประเทศสเปนในโอลิมปิกฤดูร้อน 2012
ประเทศสเปน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
แพลงก์ตอนพืช
แพลงก์ตอนพืช หรือ ไฟโทแพลงก์ตอน (Phytoplankton) มีรากศัพท์จากภาษากรีกว่า φυτόν (ฟิตอน) หมายถึง "พืช" และ πλαγκτός (พลังค์ตอส) หมายถึง "ผู้เดินทาง" หรือ "ผู้เร่ร่อน" คือแพลงก์ตอนที่สามารถสังเคราะห์แสงและสร้างอาหารเองได้ สิ่งมีชีวิตกลุ่มหลักของแพลงก์ตอนพืชประกอบด้วย ไดอะตอม สาหร่ายสีเขียว สาหร่ายสีทอง ไดโนแฟลกเจลเลต และไซยาโนแบคทีเรีย (สาหร่ายสีเขียวแกมน้ำเงิน) ถือเป็นสิ่งมีชีวิตที่มีความสำคัญอย่างมากต่อระบบนิเวศ เนื่องจากเป็นผู้ผลิตปฐมภูมิของห่วงโซ่และสายใยอาหาร พบได้ทั้งในระบบนิเวศน้ำจืด ระบบนิเวศน้ำเค็ม ตลอดจนในระบบนิเวศน้ำกร่อย แพลงก์ตอนพืชส่วนใหญ่จะเป็นสิ่งมีชีวิตจำพวกสาหร่าย ทั้งที่เป็นโพรแคริโอตและยูแคริโอต โดยในแหล่งน้ำจืดจะพบสาหร่ายสีเขียว โดยเฉพาะในอันดับเดสมิด เป็นกลุ่มหลัก ส่วนในแหล่งน้ำเค็มอย่างทะเลและทะเลสาบ พบว่าแพลงก์ตอนพืชกลุ่มหลักคือกลุ่มไดอะตอมและไดโนแฟลกเจลเลต
ในทางชีววิทยา แพลงก์ตอนพืชบางสปีชี่ส์จัดอยู่ในอาณาจักรพืช เช่น สาหร่ายสีเขียว บางชนิดอยู่ในอาณาจักรโพรทิสตา เช่น ไดอะตอม สาหร่ายสีทอง บางชนิดอยู่ในกลุ่มเฮเทอโรคอนท์ ซึ่งไม่ได้จัดอันดับไว้ (จำพวกไดโนแฟลกเจลเลต) และบางชนิดถูกจัดอยู่ในอาณาจักรยูแบคทีเรีย เช่น ไซยาโนแบคทีเรีย
แพลงก์ตอนพืชยังเป็นอาหารของแพลงก์ตอนสัตว์และสัตว์หลายชนิดที่อาศัยอยู่ตามพื้นน้ำหรือท้องทะเล สัตว์บางชนิดมีอวัยวะคล้ายตาข่ายเพื่อดักจับแพลงก์ตอนพืชโดยเฉพาะ เช่น กุ้งเคย ห่วงโซ่อาหารหนึ่งที่เป็นที่รู้จักกันมากที่สุดคือ แพลงก์ตอนพืช → กุ้งเคย → วาฬ
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดนครสวรรค์ พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)
แพลงก์ตอนพืช
มนุษย์นำแพลงก์ตอนพืชมาใช้ประโยชน์ในหลายทาง แพลงก์ตอนบางชนิดมีคุณค่าทางอาหารสูง จึงถูกนำไปใช้เป็นอาหารเสริมหรือเป็นส่วนประกอบของอาหารเสริม บางชนิดถูกนำไปใช้เป็นอาหารให้แก่สัตว์น้ำวัยอ่อนที่ต้องการเพาะพันธุ์ แพลงก์ตอนพืชที่มีปริมาณมากและเพิ่มขึ้นอย่างรวดเร็วในแหล่งน้ำใด ๆ อาจเป็นสาเหตุให้เกิดปรากฏการณ์ขี้ปลาวาฬ ทำให้น้ำเปลี่ยนสีเป็นสีเขียว แดง น้ำตาล หรือเหลือง ขึ้นอยู่กับชนิดของแพลงก์ตอนพืช เช่น ไดโนแฟลกเจลเลตอย่าง Noctiluca scintillans ทำให้น้ำเป็นสีเขียว Ceratium furca ทำให้น้ำเป็นสีน้ำตาล เป็นต้น แพลงก์ตอนพืชปริมาณมากอาจเป็นอันตรายต่อสิ่งมีชีวิตที่อาศัยอยู่ในบริเวณนั้น เนื่องจากทำให้น้ำขาดออกซิเจนหรือลดลงอย่างมาก หรือทำให้เกิดภาวะสะสมของสารพิษที่มาจากตัวแพลงก์ตอน
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมทั้งหมดในกลุ่มจังหวัดที่ 2
กลุ่มจังหวัดที่ 2 ประกอบไปด้วยจังหวัดอุตรดิตถ์ จังหวัดพิษณุโลก จังหวัดเพชรบูรณ์ จังหวัดพิจิตร จังหวัดชัยภูมิ จังหวัดขอนแก่น จังหวัดลพบุรี จังหวัดนครสวรรค์ และจังหวัดอุทัยธานี ทั้งหมด 9 จังหวัด
แพลงก์ตอนพืช
แพลงก์ตอนพืชมีส่วนสำคัญอย่างยิ่งในการผลิตออกซิเจน นักชีววิทยาคาดการณ์ว่าปริมาณออกซิเจนถึงร้อยละ 50–80 ในชั้นบรรยากาศโลกผลิตขึ้นจากแพลงก์ตอนพืช ปัจจุบันแพลงก์ตอนพืชมีจำนวนลดลงอย่างมาก ซึ่งปัจจัยสำคัญคือน้ำทะเลมีอุณหภูมิสูงขึ้น ตั้งแต่ พ.ศ. 2493 เป็นต้นมา จำนวนแพลงก์ตอนพืชในทะเลลดลงกว่าร้อยละ 40
จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
คะแนนรวมทั้งหมดในกลุ่มจังหวัดที่ 2
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 2
! colspan=2 | พรรค ! คะแนนเสียง ! ร้อยละ
คะแนนรวมเฉพาะจังหวัดนครสวรรค์
ผลการเลือกตั้งสมาชิกสภาผู้แทนราษฎรแบบสัดส่วน จังหวัดนครสวรรค์
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองนครสวรรค์ อำเภอพยุหะคีรี อำเภอท่าตะโก อำเภอโกรกพระ และอำเภอชุมแสง
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอบรรพตพิสัย อำเภอลาดยาว อำเภอเก้าเลี้ยว อำเภอแม่วงก์ อำเภอแม่เปิน และอำเภอชุมตาบง
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอหนองบัว อำเภอไพศาลี อำเภอตากฟ้า และอำเภอตาคลี
ซีอีวีแชมเปียนส์ลีก ฤดูกาล 2001–02
ซีอีวีแชมเปียนส์ลีก ฤดูกาล 2001–02 (2001–02 CEV Champions League) เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 43 ของการแข่งขัน
ปุณมี ปุณศรี
นาวาอากาศตรี ปุณมี ปุณศรี อดีตรัฐมนตรีว่าการกระทรวงพาณิชย์ และอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์
ประวัติ
ปุณมี ปุณศรี เกิดเมื่อวันที่ 3 พฤษภาคม พ.ศ. 2471 ที่ตำบลตลาดเหนือ อำเภอเมือง จังหวัดจันทบุรี เป็นบุตรของหลวงราชไมตรี (ปูม ปุณศรี) กับนางฟอม ราชไมตรี มีพี่น้อง 7 คน สมรสกับนางสดศรี ปุณศรี (สกุลเดิม วัลยะเสวี) มีบุตร 1 คน คือ นายแพทย์ปสารพงษ์ ปุณศรี
ปุณมี ปุณศรี จบการศึกษาชั้นประถมจาก โรงเรียนเบญจมราชูทิศ จังหวัดจันทบุรี ชั้นมัธยมจากโรงเรียนวชิราวุธวิทยาลัย และโรงเรียนเตรียมอุดมศึกษา จากนั้นเข้าศึกษาต่อสาขาวิศวกรรมเครื่องกล ที่คณะวิศวกรรมศาสตร์ จุฬาลงกรณ์มหาวิทยาลัย และจบการศึกษาระดับปริญญาโท สาขาเครื่องกล-ปรมาณู จากสถาบันเทคโนโลยีจอร์เจีย สหรัฐอเมริกา
การทำงาน
น.ต.ปุณมี ปุณศรี เคยรับราชการเป็นทหารอากาศ มียศเป็น "นาวาอากาศตรี" ต่อมาได้รับแต่งตั้งเป็นผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2519 ถึงปี พ.ศ. 2521 และในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกเปรม ติณสูลานนท์ ต่อมาในเดือนมกราคม พ.ศ. 2524 ถูกปรับไปรับตำแหน่งรัฐมนตรีว่าการกระทรวงพาณิชย์ ต่อมาได้พ้นจากตำแหน่งเมื่อวันที่ 4 มีนาคม พ.ศ. 2524 หลังจากนั้นนายชวน หลีกภัย จึงเข้ามารับตำแหน่งดังกล่าวแทน กระทั่งในเดือนธันวาคมของปีเดียวกัน นายชวน หลีกภัย ย้ายไปรับตำแหน่งรัฐมนตรีว่าการกระทรวงเกษตรและสหกรณ์ และ น.ต.ปุณมี จึงได้รับแต่งตั้งให้กลับมาดำรงตำแหน่งรัฐมนตรีว่าการกระทรวงพาณิชย์ อีกครั้ง
เมซ
เมซ เป็นซิงเกิลที่ 6 ของคุมิ โคดะในรูปแบบแม็กซี่ซิงเกิล  วางจำหน่ายเมื่อวันที่ 11 ธันวาคม พ.ศ. 2545  เปิดตัวสัปดาห์แรกในอันดับที่ 25 ของออริกอนชาร์ต  เป็น  โดยมียอดขายรวม 12,816 แผ่น
โดยเพลง m·a·z·e เป็นเพลงที่คุมิแต่งขึ้นมาเอง ส่วนเพลงหน้าบีอย่าง one เป็นการแต่งระหว่างคุมิและลิซ่าอดีตสมาชิกของ m-flo
ไอยรา เอ็นเตอร์เทนเม้นท์
thumb|200px|ภาพโลโก้บริษัท ไอยรา เอ็นเตอร์เทนเม้นท์ จำกัดไอยรา เอ็นเตอร์เทนเม้นท์ ก่อตั้งขึ้นจากการรวมตัวกัน ของกลุ่มนักพัฒนาอะนิเมะชันในสาขาต่างๆ ที่มุ่งเน้นสร้างเกมเพื่อความบันเทิง ด้วยความตั้งใจที่จะแบ่งปันความสนุกไปยังทุกหนทุกแห่งบนโลกใบนี้
ไอยรา เอ็นเตอร์เทนเม้นท์ ประกอบธุรกิจทางด้านการทำงานอะนิเมะชัน มัลติมีเดีย งานสร้างเกมในรูปแบบสองมิติ สามมิติ สามมิติ การ์ตูนเฉด และการทำดนตรี โดยมีแผนงานพัฒนาเกมส์ที่หลากหลายออกมาอย่างต่อเนื่อง ร่วมกับการทำโปรโมชั่น และจัดจำหน่ายเกมไปสู่นักเล่นเกม ในงานนิทรรศการ ร้านค้า และร้านค้าอิเล็กทรอนิกส์
Indofevillea
Indofevillea เป็นสกุลของพืชดอกที่อยู่ในวงศ์ Cucurbitaceae.
ถิ่นกำเนิดคือ เทือกเขาหิมาลัยตะวันออก, อัสสัม ถึง ทิเบต และ เมียนมาร์
สปีชีส์ในสกุล ได้แก่:
การปะทะที่บาเจาะ พ.ศ. 2556
การปะทะที่บาเจาะเป็นการปะทะระหว่างกองทัพเรือไทยและกลุ่มผู้ก่อความไม่สงบอาร์เคเค โดยฝ่ายก่อความไม่สงบโจมตีฐานทหารในอำเภอบาเจาะ ผู้ก่อความไม่สงบอาร์เคเค 16 คน ซึ่งรวมถึงผู้บัญชาการฝ่ายดังกล่าว 1 คนเสียชีวิต โดยไม่มีทหารไทยที่ปกป้องฐานได้รับบาดเจ็บ
ยุทธการ
วันที่ 13 กุมภาพันธ์ พ.ศ. 2556 ได้เกิดกรณีกองกำลังติดอาวุธอาร์เคเคบุกโจมตีฐานปฏิบัติการทหารนาวิกโยธิน ที่อำเภอบาเจาะ จังหวัดนราธิวาส ซึ่งทางฝ่ายทหารได้เตรียมพร้อมอยู่ก่อนแล้ว เนื่องจากได้รับเบาะแสถึงแผนการโจมตีฐานที่มั่นในช่วงไม่กี่วันก่อน นาวาเอก สมเกียรติ ผลประยูร จึงได้วางยุทธวิธีตั้งรับ โดยมีหน่วยซีลและหน่วยรีคอนเสริมกำลัง จากการปะทะดังกล่าว ส่งผลให้ผู้ก่อการเสียชีวิต 16 คน นับเป็นการปะทะครั้งใหญ่ที่สุดที่มีผู้เสียชีวิตเป็นกลุ่มขบวนการ ซึ่งมีอาวุธครบมือ
ผลที่ตามมา
หลังจากเกิดเหตุการณ์ เขาในฐานะผู้บังคับหน่วยเฉพาะกิจนาวิกโยธินภาคใต้ ได้แสดงความรู้สึกเสียใจ และชี้แจงถึงความจำเป็นในการป้องกันชีวิตของทหารให้แก่ประชาชนในพื้นที่ได้มีความเข้าใจ รวมถึงญาติของผู้เสียชีวิตที่ให้การยอมรับในที่สุด
นอกจากนี้ สมเกียรติมักกล่าวย้ำตามสื่อต่าง ๆ จำนวนมาก ว่า “การมีคนตายไม่ใช่ชัยชนะของฝ่ายใดฝ่ายหนึ่ง แต่เป็นการสูญเสียร่วมกัน”
Indobanalia
Indobanalia เป็นสกุลของพืชดอกที่อยู่ในวงศ์ Amaranthaceae มีเพียงสปีชีส์เดียวคือ Indobanalia thyrsiflora.
ถิ่นกำเนิดของมันคือ ประเทศอินเดีย
อิจิโกะ 100%
เนื้อเรื่อง
เรื่องราวเริ่มต้นขึ้นในช่วงมัธยมต้นปีสุดท้ายของ มานากะ จุนเป ในเย็นวันหนึ่งขณะที่จุนเปกำลังเดินขึ้นบันไดไปยังดาดฟ้าของโรงเรียนเพื่อที่จะดูพระอาทิตย์ตกดิน ในช่วงเวลาที่ประตูดาดฟ้าเปิดออกนั้น หญิงสาวคนหนึ่งกลับตกลงมาต่อหน้า ภายในชั่วพริบตาที่สายตาของของจุนเปเหลือบไปเห็นกางเกงในลายสตรอเบอร์รี่ของเธอ หญิงสาวคนนั้นก็วิ่งหายไปจากสายตาของเขา เหตุการณ์นั้นอาจจะเรียกว่าเป็นรักครั้งแรก และรักแรกพบสำหรับจุนเป
จุนเปพบกับสมุดโน้ตที่มีชื่อติดอยู่ว่าโทโจ อายะ หลังจากปีนขึ้นไปบนหลังคาที่เธอตกลงมา แต่เมื่อเด็กหนุ่มพบว่าอายะเป็นผู้หญิงที่ดูเรียบๆ ไว้ผมเปียสองข้างและสวมแว่นตาหนาเตอะ ความฝันของเขาเกี่ยวกับหญิงสาวในผันที่เขาพบบนดาดฟ้าของโรงเรียนนั้นเหมือนกับพังทลายลง แต่ในช่วงเวลาสั้นๆ เท่ากับที่ความฝันพังทลายลงนั้น จุนเปพบว่าอายะเป็นนักเขียนที่มีพรสวรรค์ นิยายในสมุดโน้ตของเธอจุดประกายความฝันในการเป็นผู้กำกับภาพยนตร์ของเขาในมีไฟขึ้นมาอย่างน่าประหลาดใจ และสองคนก็เป็นเพื่อนกันในเวลาต่อมา
แต่จากคำแนะนำของเพื่อนทั้งสองคนของจุนเป อย่างโคมิยามะ ริคิยะ และโอคุสะ เกี่ยวกับหญิงสาวลึกลับที่เขาพบบนดาดฟ้า ส่งผลให้จุนเปกลับสรุปว่าผู้หญิงคนนั้นคือ นิชิโนะ สึคาสะ หญิงสาวที่สวยที่สุดในโรงเรียนมัธยมต้นอิสึมิซากะ ที่ทำให้จุนเปถึงกับตะลึงเมื่อได้พบกันครั้งแรก จุนเปตัดสินใจที่จะสารภาพรักกับสึคาสะ ทั้งๆ ที่เธอไม่เคยตอบรับคำสารภาพรักของใครมาก่อน และด้วยคำแนะนำของอายะ การสารภาพรักครั้งนี้จึงเกิดขึ้นแบบที่ไม่มีใครคาดคิด คือการสารภาพระหว่างที่กำลังโหนบาร์ (pull-up) และยิ่งไปกว่านั้นสึคาสะเองก็กลับตอบรับการสารภาพรักครั้งนี้อย่างที่ไม่มีใครคาดคิด แต่อย่างไรก็ตามในช่วงขณะเดียวกันนั้น สาวลึกลับกับกางเกงในลายสตรอเบอร์รี่นั้นกลับวิ่งหายไปจากสายตาของจุนเปอีกครั้ง และทำให้เขารู้ว่าสึคาสะไม่ใช่คนที่เขากำลังค้นหาอยู่
แต่ทั้งๆ ที่เกิดความผิดพลาดขึ้น จุนเปตัดสินใจที่จะสานต่อความสัมพันธ์ระหว่างเขากับสึคาสะต่อไป และเนื่องจากการสอบเข้ามัธยมปลายใกล้เข้ามา ทั้งสองตัดสินใจที่จะสอบเข้ายังมัธยมปลายอิสึมิซากะ โรงเรียนมัธยมปลายที่จุนเปจะสามารถทำความฝันให้เป็นจริงขึ้นมาได้ และอายะเองก็ได้กลายมาเป็นคนช่วยสอนพิเศษในตอนเช้าเพื่อเตรียมสอบของทั้งสองคน รักสามเส้าระหว่างวัยรุ่นทั้งสามคนจึงได้เริ่มต้นขึ้นอย่างช้าๆ
จนถึงในวันสอบเข้าของมัธยมปลายอิสึมิซากะ จุนเปจึงได้พบว่าสาวลึกลับบนดาดฟ้าคนนั้นจริงๆ แล้วคืออายะ หลังจากที่เธอปรากฏตัวในวันสอบ ด้วยการปล่อยผมให้ยาวสยายและถอดแว่นตาอันนั้น เมื่อสึคาสะรู้ถึงความรู้สึกของจุนเปที่มีต่ออายะที่กำลังค่อยๆ เติบโตขึ้นนั้น เธอตัดสินใจที่จะเรียนต่อที่มัธยมปลายโออุมิแทน เพราะถ้าเธอยังเดินตามอายะอยู่ต่อไป เธอจะไม่มีทางเอาชนะใจของจุนเปมาเป็นของเธอคนเดียวได้
ในระหว่างช่วงจบการศึกษาจากมัธยมต้นนั้น จุนเปได้รับกล้องวิดีโอเป็นรางวัลที่สามารถสอบเข้ามัธยมปลายได้ แต่ทว่ากล้องวิดีโอนั้นกลับพังตั้งแต่เริ่มการใช้งาน ระหว่างการทะเลาะกับหญิงสาวอีกคนหนี่ง คิตาโอจิ ซัตสึกิ ก่อนที่จุนเปพบต่อมาในภายหลังว่าเธอเป็นเพื่อนร่วมชั้นในอิสึมิซากะ แม้ว่าในตอนแรกทั้งสองจะดูเหมือนไม่ถูกชะตากัน แต่หลังจากการทำความรู้จักกันมากขึ้นและเหตุการณ์ที่เกิดขึ้นรอบๆ ตัวของทั้งสอง จุนเปและซัตสึกิได้กลายมาเป็นเพื่อนที่ดีต่อกัน จนกระทั่งเธอเองก็ตกหลุมรักจุนเปในที่สุด
หลังจากที่จุนเปค้นพบว่าชมรมภาพยนตร์ของอิสิมิซากะที่เขาใฝ่ฝันนั้นไม่มีอยู่แล้ว จุนเป อายะ ซัตสิกิ โคมิยามะและเพื่อนร่วมชั้นผู้ซึงชื่นชอบการถ่ายรูปหญิงสาว โซโตมูระ ฮิโรชิ ได้รวมตัวกันเพื่อสร้างชมรมขึ้นมาใหม่ โดยภาพยนตร์เรื่องแรกเริ่มขึ้นเมื่อปิดเทอมฤดูร้อนครั้งแรกของชีวิตมัธยมปลาย ด้วยการกำกับของจุนเป บทหนังของอายะ ซัตสึกิและโคมิยามะรับบทเป็นตัวละครหลักทั้งสองของเรื่อง ภาพยนตร์เรื่องนี้ได้รับความสนใจและเสียงชื่นชมอย่างน่าประหลาดใจเมื่อฉายในงานเทศกาลรันเซ็น งานเทศกาลประจำปีของอิสึมิซากะ
จนกระทั่งก่อนวันคริสต์มาสต์ เรื่องราวความรักอันวุ่นวายระหว่างจุนเปและหญิงสาวทั้งสามคนก็มาถึงจุนหักเห เมื่อสึคาสะไม่สามารถจะทนกับความสัมพันธ์ที่ไม่แน่นอนระหว่างเธอและจุนเปได้อีกต่อไป และตัดสินใจยุติความสัมพันธ์ของทั้งสองลง เหตุการณ์นี้เกิดขึ้นพร้อมๆ กับการกลับเข้ามาในชีวิตของจุนเปอีกครั้งของมินามิโตะ ยูอิ เพื่อนในวัยเด็กของจุนเป ในการกลับมาสอบเข้ามัธยมปลายโออุมิ โรงเรียนเดียวกับที่สึคาสะเรียนอยู่ แม้ว่าการปรากฏตัว รวมทั้งนิสัยบางอย่างที่ยังแก้ไม่หายของเธอจะทำให้ชีวิตของจุนเปยุ่งยากมากขึ้นกว่าปกติก็ตาม แต่ต่อมาแม้ว่าจะไม่ตั้งใจ แต่ยูอิก็เป็นคนที่ทำให้จุนเปและสึคาสะกลับมาเป็นเพื่อนกันได้อีกครั้งหนึ่ง
เรื่องราวต่อมาของ Ichigo 100% จึงเป็นการพัฒนาความสัมพันธ์ระหว่างจุนเปและหญิงสาวทุกคน ตัดสลับไปมาระหว่างเรื่องราวของการเรียน งานพิเศษของจุนเปที่โรงภาพยนตร์ และการถ่ายภาพยนตร์เพื่องานเทศกาลรันเซ็นของอิสึมิซากะ จนกระทั่งถึงช่วงมัธยมปลายปีสุดท้าย ความสัมพันธ์ที่ยุ่งเหยิงทั้งหมดนี้ได้ถูกทำลายลง โดยการสารภาพรักของสึคาสะต่อจุนเปที่ต้องการกลับมาให้ทั้งสองกลับมาคบกันอีกครั้ง ในการสารภาพรักที่เหมือนกับจุนเปทำในครั้งแรก คือในระหว่างการโหนบาร์ และสุดท้ายจุนเปก็พบว่าคนที่เขารักจริงๆ คือสึคาสะ ความสัมพันธ์ของคนทั้งสองจึงกลับมาเป็นคู่รักอีกครั้งหนึ่ง
เรื่องราวในช่วงสุดท้ายนั้น กลับมาเป็นรักสามเส้าอีกครั้งของจุนเป สึคาสะ และอายะ พร้อมๆ กับการสานต่อความฝันของคนทั้งสาม ความฝันในการสร้างภาพยนตร์ของจุนเป การเป็นนักเขียนของอายะ และความฝันในการเป็นพาติซิเย่ (เชฟทำขนม) ของสึคาสะ ด้วยความฝันของสึคาสะนี้เองทำให้หลังจากเรียนจบมัธยมปลายแล้ว เธอจะไปเรียนต่อที่ฝรั่งเศส ทำให้ก่อนการจบการศึกษา ในวันวาเลนไทน์ครั้งสุดท้ายของเรื่องนี้ ทั้งสองตัดสินใจแยกทางกันอีกครั้ง เพื่อเดินตามความฝันของตัวเอง แต่เหตุการณ์นี้เองทำให้ทั้งสองรู้ว่าความรักที่มีต่อกันมีค่ามากเพียงใด และสัญญาว่าจะพบกันอีกเมื่อสึคาสะกลับมาที่ญี่ปุ่นอีกครั้ง ในตอนสุดท้ายของเรื่องนี้ ถูกจัดไว้ในอีก 4 ปีต่อมาหลังจากจบการศึกษา ในการรวมตัวอีกครั้งของอดีตสมาชิกชมรมภาพยนตร์ของอิสึมิซากะที่ร้านอาหารในเกียวโตของซัตสึกิ หลังจากการชนะเลิศรางวัลใหญ่ในการเขียนนวนิยายของอายะ โคมิยามะและโซโตมูระร่วมมือกันต่อตั้งบริษัทโปรดักชั่น จุนเปก็ได้พิสูจน์ตัวเองในการเป็นผู้กำกับ และขอให้อายะรอในวันที่เขาพร้อมที่จะทำภาพยนตร์จากสมุดบันทึกในวันนั้นให้เป็นจริงขึ้นมา ในฉากสุดท้ายของเรื่องนี้เป็นการพบกันอีกครั้งของจุนเปและสึคาสะ ด้วยบทสนทนาสั้นๆ ที่ทำให้เรารู้ว่าความรักของคนทั้งสองไม่สามารถถูกจำกัดได้ด้วยเวลาและระยะทาง และทั้งสองก็กลับมาเป็นคู่รักกันอีกครั้งหนึ่ง
ในตอนพิเศษรักครั้งแรกในเกียวโตนั้น เป็นเรื่องราวเกี่ยวกับความรักครั้งของโซโตมูระ มิซึสึ น้องสาวของโซโตมูระ ฮิโรชิ กับอุจิบะ ชายหนุ่มผู้มีความใฝ่ฝันที่จะเป็นนักเขียนการ์ตูน ในระหว่างที่เธอเป็นนักศึกษาในเกียวโต
ประเทศเยอรมนีตะวันตก
เยอรมนีตะวันตก (West Germany) มีชื่ออย่างเป็นทางการว่า สหพันธ์สาธารณรัฐเยอรมนี (Federal Republic of Germany, FRG; Bundesrepublik Deutschland, BRD) ในอดีตเรียกเป็น สาธารณรัฐบ็อน เป็นคำเรียกอย่างไม่เป็นทางการของสหพันธ์สาธารณรัฐเยอรมนีในช่วงปี ค.ศ. 1949 ถึง 1990 ซึ่งในช่วงเวลานี้ มีอีกรัฐเยอรมันดำรงอยู่อีกรัฐหนึ่ง คือ สาธารณรัฐประชาธิปไตยเยอรมนี (เยอรมนีตะวันออก)
เมืองหลวงของเยอรมนีตะวันตกคือบ็อน ปัจจุบันในบางครั้งชาวเยอรมันเรียกเยอรมนีตะวันตกว่าสาธารณรัฐบ็อน (die Bonner Republik)
สหพันธ์สาธารณรัฐเยอรมนี (เยอรมนีตะวันตก) รวมประเทศกับ สาธารณรัฐประชาธิปไตยเยอรมนี (เยอรมนีตะวันออก) เมื่อวันที่ 3 ตุลาคม พ.ศ. 2533
พระไพศาล วิสาโล
พระอธิการไพศาล วิสาโล (วงศ์วรวิสิทธิ์)  เป็นพระนักเผยแผ่ที่เป็นที่รู้จักดีรูปหนึ่งของเมืองไทยในปัจจุบัน ท่านเกิดเมื่อ พ.ศ. 2500 บรรพชาและอุปสมบทเป็นพระ เมื่อ พ.ศ. 2526 ปัจจุบันพระไพศาลเป็นเจ้าอาวาสวัดป่าสุคะโต อำเภอแก้งคร้อ จังหวัดชัยภูมิ
พระไพศาล เป็นพระนักวิชาการ นักคิดนักเขียนในบวรพระพุทธศาสนารุ่นใหม่ เป็นนักปฏิบัติธรรม และนักบรรยายธรรมที่ผลิตผลงานออกมาในรูปสื่อโทรทัศน์ และหนังสือออกมาอย่างสม่ำเสมอในยุคปัจจุบัน ท่านยังเป็นผู้ริเริ่มในการเตรียมตัวทางจิตวิญญาณก่อนตาย เพื่อให้ผู้ตายจากไปอย่างสงบ มีผลงานเผยแพร่ในสื่อหลายรูปแบบ
ประวัติ
พระอธิการไพศาล วิสาโล นามเดิม ไพศาล วงศ์วรวิสิทธิ์ เป็นบุตรคนที่ ๔ ของนายก๊กกี๊ และนางกิมวา แซ่อุ่ย เกิดเมื่อวันที่ ๑๐ พฤษภาคม ๒๕๐๐ ตรงกับวันศุกร์ ขึ้น ๑๒ ค่ำ เดือน ๖ ปีระกา ที่โรงพยาบาลหัวเฉียว ภูมิลำเนา คลองมหานาค อำเภอป้อมปราบ กรุงเทพมหานคร
พ.ศ. ๒๕๐๔-๒๕๐๕ การศึกษาระดับก่อนวัยเรียนที่โรงเรียนสตรีจุลนาค
พ.ศ. ๒๕๐๖-๒๕๑๗ การศึกษาระดับประถม และมัธยมศึกษา แผนกศิลปะ โรงเรียนอัสสัมชัญ
พ.ศ. ๒๕๑๘-๒๕๒๓ การศึกษาระดับอุดมศึกษา มหาวิทยาลัยธรรมศาสตร์ คณะศิลปศาสตร์ สาขาวิชาประวัติศาสตร์
ระหว่างเรียนที่ธรรมศาสตร์ เคยเป็นสาราณียกรปาจารยสาร และเป็นเจ้าหน้าที่กลุ่มประสานงานศาสนาเพื่อสังคมตั้งแต่ปี ๒๕๑๙ จนถึงปี ๒๕๒๖ โดยมีบทบาทร่วมในแนวทางอหิงสาต่อเหตุการณ์ ๖ ตุลาคม ๒๕๑๙ จนเป็นเหตุให้ถูกล้อมปราบภายในมหาวิทยาลัยธรรมศาสตร์ และถูกคุมขังในเรือนจำเป็นเวลา ๓ วัน
อุปสมบทเมื่อวันที่ ๕ กุมภาพันธ์ ๒๕๒๖ ณ วัดทองนพคุณ กรุงเทพมหานคร เรียนกรรมฐานจากหลวงพ่อเทียน จิตฺตสุโภ วัดสนามใน ก่อนไปจำพรรษาแรก ณ วัดป่าสุคะโต อำเภอแก้งคร้อ จังหวัดชัยภูมิ โดยศึกษาธรรมกับหลวงพ่อคำเขียน สุวณฺโณ จนกระทั่งหลวงพ่อคำเขียนมรณภาพเมื่อปี ๒๕๕๗
ปัจจุบันเป็นเจ้าอาวาสวัดป่าสุคะโต ซึ่งมีแนวปฏิบัติเจริญสติแบบเคลื่อนไหว แบบหลวงพ่อเทียน จิตสุโภ ส่วนใหญ่ท่านพำนักอยู่ที่วัดป่ามหาวัน อำเภอภูเขียว จังหวัดชัยภูมิ โดยจำพรรษาสลับระหว่างวัดป่าสุคะโต กับวัดป่ามหาวัน
เจย์มา เมส์
เจเมีย ซูเซ็ตเต "เจย์มา" เมส์ (Jamia Suzette "Jayma" Mays เกิดวันที่ 16 กรกฏาคม ค.ศ. 1979) หรือ เจย์มา เมส์ (Jayma Mays) เป็นนักแสดงและนักร้องชาวอเมริกา เธอมีชื่อเสียงจากการแสดงเป็น ซินเธียส์ ในภาพยนตร์ Red Eye
กีฬาสกีลีลาในโอลิมปิกฤดูหนาว 2022
กีฬาสกีลีลาในโอลิมปิกฤดูหนาว 2022 เป็นการแข่งขันกีฬาสกีลีลาจะจัดขึ้นที่สวนหิมะเก็นติง และ Big Air โชกัง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสกีลีลาทั้งหมด 13 รายการ จะจัดขึ้นระหว่างวันที่ 3 ถึง 19 กุมภาพันธ์ พ.ศ. 2565
รอบคัดเลือก
อนุญาตให้นักกีฬาเข้าร่วมแข่งขันสูงสุดได้ 284 คน ประเทศต่างๆ จะกำหนดโควตาโดยใช้ผลการจัดอันดับการแข่งขันที่จัดขึ้นระหว่างรอบคัดเลือก
ชาห์ทาห์มาสพ์ที่ 1 แห่งเปอร์เซีย
ชาห์ทาห์มาสพ์ที่ 1 แห่งเปอร์เซีย (Tahmasp I) (22 กุมภาพันธ์ ค.ศ. 1514 – 14 พฤษภาคม ค.ศ. 1576) เป็นพระมหากษัตริย์แห่งราชวงศ์ซาฟาวิยะห์ผู้ครองราชย์ระหว่าง ค.ศ. 1524 จนเสด็จสวรรคตเมื่อวันที่ 14 พฤษภาคม ค.ศ. 1576 ทรงเป็นชาห์ผู้มีอิทธิพลพระองค์หนึ่งของอิหร่าน ชาห์ทาห์มาสพ์ที่ 1 เป็นพระราชโอรสของชาห์อิสมาอิลที่ 1 และชาห์-เบกิ คามุม (ที่รู้จักกันในตำแหน่งทาจลู คามุม (Tajlu Khanum)) ของชนเติร์กเมน (Turkmen people) เผ่ามาว์ซิลลู
เมื่อยังทรงพระเยาว์พระองค์ทรงเป็นผู้อ่อนแอและทรงตกอยู่ภายใต้อิทธิพลของคิซิลบาช (Qizilbash) ซึ่งเป็นชนกลุ่มเตอร์กิกผู้เป็นกระดูกสันหลังของอำนาจของราชวงศ์ซาฟาวิยะห์ ผู้นำของคิซิลบาชต่อสู้กันเองในการเป็นผู้สำเร็จราชการแทนพระองค์ของทาห์มาสพ์ เมื่อทาห์มาสพ์เติบโตเป็นผู้ใหญ่ขึ้นพระองค์ก็ทรงสามารถแสดงพระเดชานุภาพในการควบคุมชนเผ่าเหล่านี้ได้
รัชสมัยของพระองค์เป็นรัชสมัยที่ต้องทรงเผชิญกับอันตรายจากอิทธิพลจากภายนอกประเทศโดยเฉพาะจากจักรวรรดิออตโตมันและจากอุซเบ็ค ในปี ค.ศ. 1555 พระองค์ก็ทรงสามารถแสวงหาความปรองดองได้จากสัญญาสันติสุขอามาสยา (Peace of Amasya) ที่ยืนยาวอยู่สามสิบปีจนกระทั่งมาถูกละเมิดในรัชสมัยของชาห์โมฮัมมัด โคดาบันดา (Mohammed Khodabanda)
ชาห์ทาห์มาสพ์ที่ 1 เป็นที่รู้จักกันว่าเป็นผู้ที่ทรงให้จักรพรรดิฮุมายัน (Humayun) แห่งจักรวรรดิโมกุลหนีเข้ามาพึ่งพระบรมโพธิสมภารได้ ซึ่งปรากฏอยู่ในภาพเขียนบนผนังของวังซาฟาวิยะห์ในเชเฮลโซทูน
แต่อิทธิพลที่มีผลต่อมาอีกนานคือการสนับสนุนการผลิตพรมเปอร์เชียเป็นอุตสาหกรรมระดับชาติ ที่อาจจะเป็นผลมาจากการค้าขายบนเส้นทางสายไหมมาถูกขัดจังหวะในระหว่างสงครามกับออตโตมัน
ข้อมูลเพิ่มเติม
1514 1576
ฟุตบอล (แก้ความกำกวม)
ฟุตบอล อาจหมายถึง
ไอรีพอร์ต
ไอรีพอร์ต (iReport) เป็นซอฟต์แวร์โอเพนซอร์ซสำหรับสร้างรายงาน สามารถสร้างรายงานได้ในแบบ WYSIWYG ตัวซอฟต์แวร์สร้างขึ้นด้วยภาษาจาวา
ปกรณ์ ฉัตรบริรักษ์
ประวัติ
ปกรณ์ ฉัตรบริรักษ์ ( บอย ) เป็นบุตรของเลอพงศ์ มหมณีขจร กับงามทิพย์ ฉัตรบริรักษ์ มารดาเป็นชาวจังหวัดอ่างทอง ส่วนบิดาเสียชีวิตแล้ว ปกรณ์เป็นบุตรคนโต มีน้องชาย 2 คน ชื่อ ธนา ฉัตรบริรักษ์ (หน่อง) และภัทร ฉัตรบริรักษ์
การเข้าสู่วงการบันเทิง
ปกรณ์มีผลงานชิ้นแรก คือ การถ่ายโฆษณา รายการส่งเสริมการขายสินค้าเป็นหนังสือของห้างสรรพสินค้าเซ็นทรัลพลาซ่า ปี พ.ศ. 2544 เมื่อเรียนอยู่ ม. 5 อายุประมาณ 17 ปี หลังจากนั้นพอเข้าเรียนมหาวิทยาลัย ปี 1-2 ก็เริ่มมีงานถ่ายแบบ ถ่ายโฆษณา แสดงมิวสิควิดีโอ ในปี 2551 ได้ถ่ายโฆษณาบัตรเครดิต HSBC จึงทำให้เป็นที่รู้จักมากขึ้น
ต่อมาก็มีละครเรื่อง หัวใจสองภาค ปกรณ์มีผลงานละครเรื่อง สามหัวใจ ละครเรื่องต่อมาที่ทำให้เขามีชื่อเสียงมาก คือ วายุภัคมนตรา และ รอยมาร ซึ่งแสดงคู่กับ ราศรี บาเล็นซิเอก้า หลังจากนั้นก็มีละครเรื่อง สามหนุ่มเนื้อทอง ต่อมาปี 2555 มีละครเรื่อง แววมยุรา และ ปี 2556 มีละครเรื่อง ตะวันฉายในม่านเมฆ, พรพรหมอลเวง, ฟ้ากระจ่างดาว ตามลำดับ นอกจากละครทางช่อง 3 แล้ว ปกรณ์ยังแสดงภาพยนตร์ เดินแบบ ถ่ายแบบนิตยสาร ถ่ายโฆษณา แสดงมิวสิควิดีโอ แสดงละครเวที และพากย์เสียงการ์ตูนแอนนิเมชั่น
การกุศลและกิจกรรมช่วยเหลือสังคม
ปกรณ์ได้ร่วมกิจกรรมการกุศลอย่างต่อเนื่อง ในปี 2554 ปกรณ์เป็นตัวแทนศิลปินเข้าร่วมโครงการ "จีเอสเค ธนาคารยาเพื่อประชาชน" ตามนโยบาย "ยาดีเข้าถึงได้" และกิจกรรม "คนหล่อขอทำดี ปี 4" ของนิตยสารสุดสัปดาห์ โดยเยือนโรงเรียนตำรวจตระเวนชายแดน อำเภอไทรโยค จังหวัดกาญจนบุรี เพราะได้แรงบันดาลใจจากสมเพียร เอกสมญา
Ildefonsia
Ildefonsia เป็นสกุลของพืชดอกที่อยู่ในวงศ์ Plantaginaceae มีเพียงสปีชีส์เดียวคือ Ildefonsia bibracteata.
ถิ่นกำเนิดของมันคือ ประเทศบราซิล
เครื่องจักสาน
เครื่องจักสาน เป็นงานศิลปหัตถกรรมอย่างหนึ่ง  คิดค้นขึ้นโดยมนุษย์เพื่อใช้สร้างเครื่องมือเครื่องใช้ในชีวิตประจำวัน  ผลิตขึ้นโดยการสอด ขัด และสานของวัสดุที่มีลักษณะเป็นเส้น เป็นริ้ว เพื่อให้ได้ลวดลายที่สวยงาม และเพื่อให้เกิดความคงทนของเครื่องจักสาน
ประวัติความเป็นมาของเครื่องจักสาน
มนุษย์ได้มีการคิดค้นที่จะผลิตเครื่องมือเครื่องใช้ขึ้นตั้งแต่สมัยก่อนประวัติศาสตร์ในยุคหินแล้ว เห็นได้จากหลักฐานทางโบราณคดีที่มนุษย์ยุคก่อนได้นำเอาวัตถุจากธรรมชาติมาสร้างเป็นเครื่องมือเครื่องใช้อย่างง่าย ๆ สำหรับในประเทศไทยมีหลักฐานที่พบ เช่น ได้พบเครื่องมือที่ทำด้วยหินจำพวกขวาน และเครื่องปั้นดินเผาสมัยหินเก่า  ที่บ้านท่ามะนาว  ตำบลลาดหญ้า อำเภอเมืองกาญจนบุรี จังหวัดกาญจนบุรี  เป็นต้น  นอกจากนี้นักโบราณคดียังพบหลักฐานสำคัญเกี่ยวกับการทำเครื่องจักสานในยุคหินใหม่ที่บริเวณถ้ำแห่งหนึ่งในเขตอำเภอศรีสวัสดิ์ จังหวัดกาญจนบุรี เครื่องจักสานที่พบทำด้วยไม้ไผ่ เป็นลายขัดสองเส้น มีอายุมากกว่า ๔,๐๐๐ ปี  เก่ากว่าเครื่องจักสานที่พบจากแหล่งโบราณคดีอื่น ๆ ในทวีปเอเชีย แอฟริกา และอเมริกา
หลักฐานเกี่ยวกับการทำเครื่องจักสานของมนุษย์นั้น ได้พบในหลายที่หลายแห่งทั่วโลก  ไม่ว่าจะเป็นหลักฐานเครื่องจักสานขอองชาวอียิปต์โบราณ  หรือหลักฐานเกี่ยวกับเครื่องจักสานของมนุษย์ยุคหินในบริเวณแหลมมาลายู  ซึ่งมีลักษณะเป็นภาชนะอย่างหนึ่งที่เรียกว่า "ล่วม" สานด้วยใบไม้ชนิดหนึ่ง  กองรวมอยู่ในกลุ่มเครื่องใช้ของคนตาย  แสดงให้เห็นว่าเครื่องจักสานได้เข้ามามีส่วนเกี่ยวข้องกับคติความเชื่อของมนุษย์นอกเหนือจากทำขึ้นเพื่อประโยชน์ใช้สอยในชีวิตประจำวัน
เครื่องจักสานของไทย
โดยทั่วไปการสร้างเครื่องจักสานจะขึ้นอยู่กับเงื่อนไขทางความต้องการด้านประโยชน์ใช้สอยตามสภาพภูมิศาสตร์รวมถึงประเพณี ความเชื่อ  ศาสนา  และวัสดุในท้องถิ่นนั้น ๆ ประกอบกันขึ้นเป็นเครื่องจักสานในรูปแบบและลวดลายต่าง ๆ
จัก
จัก เป็นการเตรียมวัสดุที่จะใช้ในการจักสาน โดยนำวัสดุมาทำให้เป็นเส้น เป็นแฉก  หรือเป็นริ้ว  เพื่อความสะดวกในการสาน  ลักษณะของการจักจะขึ้นอยู่กับลักษณะของวัสดุแต่ละชนิด  ซึ่งจะมีวิธีการเฉพาะที่แตกต่างกันไป เช่น วัสดุที่นำมาจักนั้นเป็นไม้ไผ่  หวาย  มักเรียกว่า  ตอก  และการจักตอกไม้ไผ่โดยทั่วไปจะแบ่งออกเป็น ๒ ลักษณะคือ  จักตามแนวไม้ไผ่โดยมีผิวไม้เป็นส่วนแบน  เรียกว่า  ตอกพื้น  ส่วนอีกลักษณะหนึ่งจะจักโดยมีผิวไม้เป็นส่วนสันตอกเรียกว่า  ตอกตะแคง  นอกเหนือจากตอกไม้ไผ่สองลักษณะนี้แล้ว  อาจจะมีตอกที่จัก  เหลา  เป็นเส้นกลม ๆ หรือลักษณะอื่น ๆ ตามความต้องการที่จะนำตอกชนิดนั้น ๆ ไปใช้
อย่างไรก็ตาม การจักตอกเป็นงานขั้นแรกที่สำคัญในการทำเครื่องจักสาน  เพราะลักษณะของตอกจะต้องประสานกับลวดลายและรูปทรงของเครื่องจักสานด้วย  นอกจากนี้การเลือกสรรวัสดุที่ดีก็มีผลต่อความคงทนและความประณีตสวยงานของเครื่องจักสานด้วย
สาน
การสานเครื่องจักสานโดยทั่วไปแล้ว อาจจำแนกออกเป็นลักษณะใหญ่ ๆ ได้ดังนี้
๑. การสานด้วยวิธีการสอดขัดกัน
๒. การสานด้วยการสอดขัดกันด้วยเส้นทแยง
๓. การสานด้วยวิธีขัดเป็นวง
ถัก
การถักเป็นกระบวนการที่เข้ามาเสริมหรือช่วยทำให้เครื่องจักสานดูเรียบร้อยสมบูรณ์มากขึ้น เป็นการเสริมความแข็งแรงของโครงสร้างภายนอก  เช่น ขอบ ปาก ก้น ของเครื่องจักสาน  โดยมักจะใช้วัสดุที่เป็นเส้นอ่อนและมีความยาวพอสมควร  ถักหรือผูกยึดโครงสร้างภายนอกให้ติดกับผนังของเครื่องจักสาน ลักษณะของการถักหรือการผูกขอบภาชนะโดยทั่วไปก็จะมีรูปแบบเฉพาะของการถักแต่ละแบบ  เช่นเดียวกับแบบของลายสาน  ซึ่งเป็นการช่วยเพิ่มความสวยงามของเครื่องจักสานไปในตัว การถักแม้จะเป็นขั้นตอนเสริมแต่ก็เป็นกระบวนการที่ขาดไม่ได้ของเครื่องจักสานหลายชนิด
ฝนหลวง
โครงการฝนหลวง เป็นโครงการที่เกิดขึ้นจากพระราชดำริส่วนพระองค์ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช เพื่อสร้างฝนเทียมสำหรับบรรเทาปัญหาความแห้งแล้งขาดแคลนน้ำในการเกษตร
เมื่อคราวที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช เสด็จพระราชดำเนินเยี่ยมเยียนพสกนิกร เมื่อปี พ.ศ. 2498 ในภาคตะวันออกเฉียงเหนือ ได้ทรงรับทราบถึงความเดือดร้อนทุกข์ยากของราษฎรและเกษตรกรที่ขาดแคลนน้ำอุปโภคบริโภคและการเกษตร จึงได้มีพระมหากรุณาธิคุณพระราชทานโครงการพระราชดำริ "ฝนหลวง"(Artificial rain) ให้กับ ม.ร.ว.เทพฤทธิ์ เทวกุล ไปดำเนินการ ซึ่งต่อมาได้เกิดเป็นโครงการค้นคว้าทดลองปฏิบัติการฝนเทียมหรือฝนหลวงขึ้น ในสังกัดสำนักงานปลัดกระทรวงเกษตรและสหกรณ์ เมื่อปี พ.ศ. 2512 ด้วยความสำเร็จของ โครงการ จึงได้ตราพระราชกฤษฎีการก่อตั้งสำนักงานปฏิบัติการฝนหลวงขึ้นในปี พ.ศ. 2518 ในสังกัดกระทรวงเกษตรและสหกรณ์ เพื่อเป็นหน่วยงานรองรับโครงการพระราชดำริฝนหลวงต่อไป
== ขั้นตอนการทำฝนหลวง ==